*Sarunu procedūras ar publikāciju „Kravas automašīnas iegāde” nolikums*

*(apstiprināts ar iepirkuma komisijas 2019.gada .22. jūlija 4.sēdes protokolu)*

SARUNU PROCEDŪRAS AR PUBLIKĀCIJU

**“Kravas automašīnas iegāde”**

**(iepirkuma id.Nr. LDZ 2019/7-IBz)**

NOLIKUMS

Rīga, 2019

1. **VISPĀRĪGĀ INFORMĀCIJA**
   1. **Sarunu procedūras nolikumā ir lietoti šādi termini:**

1.1.1. komisija – VAS “Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;

1.1.2. sarunu procedūra (turpmāk var tikt saukts arī kā iepirkums) – sarunu procedūra ar publikāciju “Kravas automašīnas iegāde”;

1.1.3. sarunu procedūras nolikums (turpmāk saukts arī kā nolikums, sarunu procedūras dokumenti) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;

1.1.4. ieinteresētais piegādātājs – piegādātājs, kas izteicis vēlmi piedalīties sarunu procedūrā un saņēmis nolikumu;

1.1.5. pasūtītājs / pircējs - VAS “Latvijas dzelzceļš”;

1.1.6. pretendents- piegādātājs, kas ir iesniedzis piedāvājumu sarunu procedūrai;

1.1.7. prece /tehnika – Kravas automašīna transporta līdzeklis saskaņā ar Tehnisko specifikāciju (var tikt saukta arī kā sarunu procedūras priekšmets).

**1.2. Rekvizīti:**

1.2.1. Pasūtītājs/Pircējs:

VAS “Latvijas dzelzceļš”, vienotais reģistrācijas Nr. 40003032065, PVN reģistrācijas Nr. LV40003032065,juridiskā adrese: Gogoļa iela 3, Rīga, LV-1547, Latvija.

1.2.2.Preces saņēmējs – Pasūtītāja/pircēja struktūrvienība VAS “Latvijas dzelzceļš” Vagonu apkopes distance (VD):

Juridiskā adrese: Gogoļa iela 3, Rīga, LV-1547, Latvija.

Faktiskā adrese: Rīgas iela 78, Daugavpils, LV-5401, Latvija.

**1.3. Pasūtītāja kontaktpersona** organizatoriska rakstura jautājumos un jautājumos par nolikumu: komisijas sekretāre – VAS “Latvijas dzelzceļš” Iepirkumu biroja iepirkumu speciāliste Dana Izaja tālruņa numurs: +371 67234934, e-pasta adrese: [dana.izaja@ldz.lv](mailto:dana.izaja@ldz.lv)

**1.4. Piedāvājuma iesniegšana un atvēršana:**

1.4.1. piedāvājumu sarunu procedūrai **iesniedz līdz 2019.gada 12.augustam, plkst. 09.30**, Latvijā, Rīgā, Gogoļa ielā 3, 1.stāvā, 103.telpā (VAS “Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;

1.4.2. piedāvājumu sarunu procedūrai **atver 2019.gada 12.augustā, plkst. 10.00**, Latvijā, Rīgā, Gogoļa ielā 3, 3.stāvā, 339.kabinetā (VAS “Latvijas dzelzceļš” Iepirkumu birojā);

1.4.3. piedāvājumu, kas iesniegts komisijai pēc 1.4.1. punktā noteiktā termiņa, pasūtītājs nosūta atpakaļ pretendentam bez izskatīšanas;

1.4.4. sarunu procedūrā **nav atļauts iesniegt piedāvājuma variantus;**

1.4.5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1. punktā noteiktajam termiņam. Šādā gadījumā pretendents uz aploksnes norāda “Piedāvājuma grozījums” vai “Piedāvājuma atsaukums”. Iestājoties šādiem apstākļiem, komisija izskata un vērtē vienīgi aktuālo (jauno) piedāvājumu;

1.4.6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;

1.4.7. piedāvājumu atvēršana ir atklāta. Atvēršanas sēdes dalībniekiem pēc komisijas pieprasījuma jāreģistrējas sarakstā, norādot atvēršanas sēdes dalībnieka vārdu, uzvārdu, tālruni un pretendenta (vai cita uzņēmuma nosaukumu (firmu)), kuru tas pārstāv. Atvēršanas sēdes dalībniekiem un pretendentam, kas vēlas iesniegt piedāvājumu un piedalīties piedāvājumu atvēršanas sēdē, jāpieņem zināšanai, ka ēkā (sarunu procedūras nolikuma 1.4.1. un 1.4.2. punktā minētajās adresēs) ir caurlaižu režīms, tāpēc **līdzi obligāti jāņem personu apliecinošs dokuments un jāparedz papildus laiks caurlaides noformēšanai**;

1.4.8. komisija piedāvājumus atver to iesniegšanas secībā, nolasot pretendenta nosaukumu piedāvāto cenu, kā arī paziņojot, vai ir iemaksāts (pasūtītāja bankas kontā) piedāvājuma nodrošinājums. Pēc visu pretendentu piedāvājumu atvēršanas un nolasīšanas, klātesošajiem sēdes dalībniekiem pēc to pieprasījuma ir tiesības iepazīties ar citu pretendentu pieteikumiem (sarunu procedūras nolikuma 1.pielikuma veidlapa).

**1.5. Piedāvājuma derīguma termiņš:** 100 dienas no piedāvājuma atvēršanas dienas.

**1.6. Piedāvājuma noformēšana:**

1.6.1. piedāvājumu iesniedz slēgtā (aizlīmētā) aploksnē, uz kuras norāda: “Piedāvājums sarunu procedūrai ar publikāciju “Kravas automašīnas iegāde”. Neatvērt līdz 2019. gada 12.augustam plkst. 10.00” un adresē: VAS “Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz aploksnes norāda pretendenta nosaukumu, adresi un tālruņa numuru;

1.6.2. sarunu procedūrā iesniedz 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA”. Ja starp sējumiem tiks konstatētas pretrunas, vērā tiks ņemts piedāvājuma oriģināls.

1.6.3. piedāvājumu iesniedz cauršūtu vai caurauklotu, rakstveidā latviešu valodā vai citā valodā, pievienojot apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.

Maksājuma uzdevumu, kas pierāda, ka piedāvājuma nodrošinājuma summa ir iemaksāta pasūtītāja bankas kontā, iesniedz kā atsevišķu dokumentu (necauršūtu kopā ar piedāvājumu);

1.6.4. piedāvājumā jābūt iekļautam satura rādītājam, iesniedzamie dokumenti ar attiecīgām sarunu procedūras nolikuma punktu norādēm jāsakārto tādā secībā, kādā tie ietverti nolikuma 1.7. punktā, lapām jābūt numurētām.

1.6.5. piedāvājuma un tam pievienoto dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml.).

1.6.6. Pieteikumā/Finanšu piedāvājumā cenu un summu norāda EUR, bez pievienotās vērtības nodokļa (PVN). Norādot cenu un summu, skaitļi tiek noapaļoti līdz simtdaļām (divi cipari aiz komata). Tajā jābūt norādītām visām Tehniskajā Specifikācijā (atbilstoši nolikuma 2. pielikumam) noteiktajām pozīcijām;

1.6.7. piedāvājuma cenā (finanšu piedāvājumā) jābūt iekļautām pilnīgi visām pretendenta izmaksām, kas saistītas ar preces piegādi, t.sk. preces cena, transportēšanas izmaksas līdz piegādes vietai, pārkraušanas, izkraušanas, personāla un administratīvās izmaksas, sociālie, dabas resursu, muitas u.c. nodokļi, kurus pārdevējs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas.

Piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai līguma izpildes laikā jābūt nemainīgai: arī valūtas kursa, cenu inflācijas un citu preču un pakalpojumu izmaksas ietekmējošu faktoru izmaiņu gadījumos.

1.6.8. informāciju, kas ir komercnoslēpums atbilstoši Komerclikuma 19. pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu sniedzēju iepirkumu likumā ir noteikta par vispārpieejamu informāciju.

**1.7. Piedāvājumā iekļaujamā informācija un dokumenti:**

“Pretendentu atlases prasības (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

|  |  |  |  |  |
| --- | --- | --- | --- | --- |
| Nr.  p.k. | Pretendentu atlases prasības | Nr.  1.7.p. | **Piedāvājumā iekļaujamā informācija un dokumenti** *(noformējuma prasības sk. sarunu procedūras nolikuma 1.6.punktā*): |  |
|  | Pretendents apliecina dalību iepirkumā, piekrīt nolikuma noteikumiem un piedāvā piegādāt kravas automašīnu. | 1.7.1. | Iesniedz Pieteikumu /Finanšu piedāvājumu (noformētu atbilstoši nolikuma 1.pielikumā pievienotajai veidlapas formai). | |
|  |  | 1.7.2. | *[dokuments iesniedzams, ja piedāvājumu neparaksta pretendenta likumiskais pārstāvis]* kompetentas institūcijas izdots dokuments par pretendenta pārstāvības tiesībām, kā arī dokuments, kas apliecina sarunu procedūras piedāvājumu parakstījušās personas tiesības pārstāvēt pretendentu; | |
|  |  | 1.7.3. | piedāvājuma nodrošinājums *(skat. arī nolikuma 1.6.3 un 1.10. punkta noteikumus)*; | |
| 3. | **Pretendentu izslēgšanas noteikumi.**  **Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** | | | |
| 3.1.. | ir konstatēts, ka pretendentam Latvijā ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz EUR 150.00 (viens simts piecdesmit euro un 00 centi); | 1.7.4. | pretendents (*Latvijas Republikā reģistrēts uzņēmums*) dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;  *Ārvalstīs reģistrēts pretendents iesniedz* ārvalsts kompetentas institūcijas izdotu izziņu, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;  *(sk. arī papildus nosacījumus sarunu procedūras nolikuma 7.7.punktā)* | |
| 3.2. | ir pasludināts pretendenta maksātnespējas process, apturēta saimnieciskā darbība vai tiek likvidēts; | 1.7.5. | pretendents (*Latvijas Republikā reģistrēts uzņēmums*) dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;  *Ārvalstīs reģistrēts pretendents* *iesniedz* ārvalsts kompetentas institūcijas izdotu izziņu, kas apliecina, ka pretendentam nav pasludināts maksātnespējas process, apturēta pretendenta saimnieciskā darbība vai pretendents tiek likvidēts, | |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | 1.7.6. | informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, tiek apliecināta parakstot pieteikumu (nolikuma 1.pielikuma 16. punkts). Pasūtītājs informāciju pārbauda pēc savā rīcībā un publiski pieejamās informācijas.; | |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju. |  |  | |
| 3.5. | uz pretendenta norādīto personu ir attiecināmi 3.1. - 3.4.punktos minētie nosacījumi; |  |  | |
| **4**. | **kvalifikācijas PRASĪBAS PRETENDENTIEM** | | | |
| **4.1.** | **Prasības attiecībā uz pretendenta iespējām veikt profesionālo darbību:** | | | |
| 4.1.1. | Pretendents ir tiesīgs veikt iepirkuma priekšmetā noteikto preču piegādi, ko apliecina attiecīgās preces ražotājs vai autorizēts vairumtirgotājs | 1.7.7. | Jāiesniedz ražotāja vai autorizēta vairumtirgotāja izsniegta dokumenta kopiju (licences, līgumi vai ražotāja vai autorizēta vairumtirgotāja apliecinājumi), kas apliecina pretendenta (norādītās personas, ja tāda tiek piesaistīta tieši uz piegādi) tiesības piegādāt piedāvāto iepirkuma priekšmetam atbilstošo preci.  *Ja pretendents* (*vai norādītā persona, ja tāda tiek piesaistīta) iesniedz autorizēta vairumtirgotāja izsniegtu dokumentu, tad jāiesniedz arī vairumtirgotājam izsniegta ražotāja dokumenta kopija par pārstāvniecības tiesībām*. | |
| **4.2.** | **Prasības attiecībā uz pretendenta saimniecisko darbību un tehniskajām un profesionālajām spējām:** | | | |
|  |  | 1.7.8. | Informācija par pēdējo 3 (trīs) darbības gadu laikā pretendenta sekmīgi izpildītu vismaz 1 (vienu) līdzīgu līgumu (noformētu atbilstoši nolikuma 3.pielikuma formai); | |
| 4.2.2. | pretendenta tehniskais piedāvājums atbilst sarunu procedūras nolikuma (tai skaitā Tehniskās specifikācijas) prasībām; | 1.7.9. | Iesniedz Tehnisko piedāvājumu saskaņā ar nolikuma 2.pielikuma formu. | |
| 1.7.10. | *[dokuments iesniedzams pēc nepieciešamības, ja pretendenta piedāvātā prece neatbilst nolikumā norādītājai Tehniskajai specifikācijai]* ja pretendenta piedāvātā prece neatbilst nolikumā norādītājiem standartiem, jāiesniedz ražotāja dokumentāciju vai Eiropas Savienības standartiem atbilstošu Latvijas Republikas vai citas valsts testēšanas un kalibrēšanas laboratoriju un sertificēšanas un inspicēšanas institūciju izsniegtu apliecinājumu par piedāvātās precespārbaudes rezultātiem, kas pierāda, ka piedāvājums ir ekvivalents. | |

**1.8. Pasūtītājam iesniedzamo dokumentu derīguma termiņš:**

1.8.1. izziņas un citus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas;

1.8.2. komisija, izmantojot publiski pieejamās datu bāzes un publiski pieejamo informāciju, var pārbaudīt un pārliecināties par pretendenta (Latvijas Republikā reģistrēta uzņēmuma) faktisko situāciju uz pieprasījuma brīdi - vai uz tiem neattiecas obligātie pretendentu izslēgšanas nosacījumi.

1.8.3. komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.

**1.9. Sarunu procedūras dokumentupieejamība, papildus informācijas sniegšana par iepirkumu un datu apstrādi:**

1.9.1. Pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, Pasūtītāja tīmekļvietnē [*www.ldz.lv*](http://www.ldz.lv) sadaļā “*Iepirkumi*” pie attiecīgā iepirkuma sludinājuma.

1.9.2. Ja Pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, Pasūtītājs tos izsūta vai izsniedz ieinteresētajiem piegādātājiem (pretendentiem) 5 (piecu) dienu laikā pēc tam, kad 1.3.punktā minētajā e-pasta adresē ir saņemts šo dokumentu pieprasījums.

1.9.3. Pasūtītājs nodrošina ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 340.kabinetā (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikumā norādītājai pasūtītāja kontaktpersonai).

1.9.4. **Ieinteresētajam piegādātājam ir pienākums sekot līdzi Pasūtītāja tīmekļvietnē** [***www.ldz.lv***](http://www.ldz.lv) **sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.**

1.9.5. Ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis Pasūtītājam uz 1.3.punktā norādīto e-pasta adresi papildu informāciju par iepirkumu, Pasūtītājs to sniedz 5 (piecu) darbdienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi.

1.9.6. Pasūtītājs ievieto 1.9.5.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi piegādātājam, kas uzdevis jautājumu.

1.9.7. iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.

* 1. **Piedāvājuma nodrošinājums:**

1.10.1. piedāvājuma nodrošinājumasumma ir noteikta **1000.00 EUR (viens tūkstotis *euro* un 00 centi);**

1.10.2. piedāvājuma nodrošinājums jāiesniedz kā pretendenta naudas summas iemaksa pasūtītāja bankas kontā (konta Nr.: LV58NDEA0000080249645, banka: Luminor Bank AS Latvijas filiāle, SWIFT kods: NDEALV2X), maksājuma mērķī norādot: "Piedāvājuma nodrošinājums sarunu procedūrai ar publikāciju: „Kravas automašīnas iegāde”” un ar piedāvājuma dokumentiem (nolikuma 1.7.punkts) jāiesniedz maksājuma uzdevums, kas pierāda, ka piedāvājuma nodrošinājuma summa ir iemaksāta pasūtītāja kontā.

1.10.3. piedāvājuma nodrošinājums garantē, ka pasūtītājs ietur piedāvājuma nodrošinājuma summu, ja:

1.10.3.1. pretendents atsauc savu piedāvājumu, kamēr ir spēkā piedāvājuma nodrošinājums;

1.10.3.2. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pasūtītāja noteiktajā termiņā.

1.10.4. piedāvājuma nodrošinājumu iesniedz (iemaksā pasūtītāja bankas kontā) ar derīguma termiņu, kas nav īsāks par piedāvājuma derīguma termiņu (sk. nolikuma 1.5.punktu) un tas ir spēkā īsākajā no šādiem termiņiem:

1.10.4.1.nolikuma 1.5.punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam rakstveidā paziņojis pretendents;

1.10.4.2. līdz iepirkuma līguma noslēgšanai un līguma nodrošinājuma iesniegšanai.

1.10.5. piedāvājuma nodrošinājums zaudē savu spēku dienā, kad izraudzītais pretendents noslēdz iepirkuma līgumu.

1.10.6. pasūtītājs pretendentam, kuram nav piešķirtas līguma slēgšanas tiesības, piedāvājuma nodrošinājumu izsniedz (izmaksā) atpakaļ 5 darba dienu laikā pēc tā 1.10.4.punktā noteiktā spēkā esamības termiņa beigām.

1. **INFORMĀCIJA PAR SARUNU PROCEDŪRAS PRIEKŠMETU**
   1. **Sarunu procedūras priekšmets**: kravas automašīnas piegāde saskaņā ar nolikuma Tehnisko specifikāciju (sk. nolikuma 2.pielikumu) un līguma noteikumiem (sk. šī nolikuma 4.pielikumu)

2.1.1. CPV kods: [34130000-7](https://www.iub.gov.lv/lv/iubcpv/parent/3347/clasif/main/).

2.1.2. Piedāvājumu var iesniegt **vienīgi** **par visu sarunu procedūras** **priekšmetu kopumu pilnā apjomā**.

* 1. **Preces piegādes termiņš un vieta:**
     1. termiņš: prece jāpiegādā ne vēlāk kā 4 (četru) mēnešu laikā no līguma parakstīšanas brīža saskaņā ar Tehnisko specifikāciju (sk. nolikuma 2.pielikumu);
     2. preces piegādes vieta: saskaņā ar Tehnisko specifikāciju (sk. nolikuma 2.pielikumu).

**2.3.** Pasūtītājs finansiālu vai citu apsvērumu dēļ ir tiesīgs palielināt vai samazināt sarunu procedūras priekšmeta apjomu.

1. **PRETENDENTU IZSLĒGŠANAS NOTEIKUMI**

**Pretendentu izslēgšanas noteikumus** skatīt sarunu procedūras nolikuma 1.7.punkta tabulā „Pretendentu atlases prasības (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto apakšuzņēmēju, ja tāds tiek piesaistīts)*.

**4. kvalifikācijas pretendentIEm**

Skatīt sarunu procedūras nolikuma 1.7.punkta tabulu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto apakšuzņēmēju, ja tāds tiek piesaistīts)*.

**5. PRETENDENTU PIEDĀVĀJUMU IZVĒRTĒŠANA**

**5.1. Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu (bez PVN) par sarunu procedūras priekšmetu pilnā apjomā.

**5.2. Piedāvājumu vērtēšanas kārtība:**

5.2.1.veicot pretendentu atlasi, komisija pārbauda piedāvājuma noformējuma, satura, pretendenta kvalifikācijas atbilstību sarunu procedūras nolikuma prasībām, kā arī, vai ir iesniegti visi nepieciešamie dokumenti, un pārliecinās, vai uz pretendentu neattiecas šī nolikuma 3.punktā minētie izslēgšanas gadījumi. Ja pretendents vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;

Ja ar piedāvājuma dokumentiem nav iesniegts atbilstošs piedāvājuma nodrošinājums, iepirkuma komisija noraida pretendenta piedāvājumu un izslēdz pretendentu no turpmākās dalības sarunu procedūrā;

5.2.2. pēc sarunu procedūras nolikuma 5.2.1. punktā minētās pārbaudes komisija izvērtē pretendenta piedāvājuma atbilstību nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā;

5.2.3. piedāvājumu vērtēšanas laikā komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;

5.2.4. pasūtītājs ir tiesīgs lūgt, lai pretendents vai kompetenta institūcija precizē vai izskaidro dokumentus, kas iesniegti atbilstoši sarunu procedūras dokumentos izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota tehniskajā vai finanšu piedāvājumā iekļautā informācija;

5.2.5. ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātiem pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu;

5.2.6. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu;

5.2.7. pēc sarunu procedūras nolikuma 5.2.6.punktā minētās informācijas izvērtēšanas komisija izvēlas sarunu procedūras prasībām atbilstošu piedāvājumu ar viszemāko cenu par sarunu procedūras priekšmetu kopumā pilnā apjomā un pretendentu, uz kuru nav attiecināmi šī nolikuma 3.1.– 3.3. punktā minētie izslēgšanas gadījumi.

**6. SARUNAS AR PRETENDENTIEM**

**6.1.** Sarunas var tikt rīkotas pēc piedāvājumu pārbaudes vai piedāvājumu pārbaudes gaitā atklātā vai slēgtā sēdē, ja:

6.1.1. komisijai nepieciešami piedāvājumu precizējumi;

6.1.2. nepieciešams vienoties par iespējamām izmaiņām sarunu procedūras priekšmetā un līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;

6.1.3.nepieciešams vienoties par pircējam izdevīgāku cenu un samaksas noteikumiem.

**6.2.** Sarunas tiks protokolētas.

**6.3.** *(ja nepieciešams)* Sarunu rīkošanai var tikt paredzētas atkārtotas piedāvājumu iesniegšanas. Šajā gadījumā atkārtoto iesniegto piedāvājumu atvēršana ir atklāta.

**7. SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, līguma Nodrošinājuma nosacījumi**

**7.1.** Sarunu procedūra beidzas pēc visu pretendentu noteiktā kārtībā iesniegto piedāvājumu, pārbaudes un izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas;

**7.2.** Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru;

**7.3.** Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums;

**7.4.** Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā;

**7.5.** Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 4.pielikumam);

**7.6.** Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par iepirkuma rezultātiem. Gadījumā, ja iepirkums tiek izbeigts vai pārtrauks, komisija vienlaikus informē visus pretendentus par visiem iemesliem, kuru dēļ iepirkums tiek izbeigts vai pārtraukts.

**7.7.** Ja laika posmā no rezultātu paziņošanas līdz līguma noslēgšanai VID publiskajā datu bāzē izraudzītajam pretendentam ir konstatējams nodokļu parāds (lielāks par 150 euro), komisija pieprasa iesniegt apliecinājumu par nodokļu parādu neesamību – izziņu no VID elektroniskās deklarēšanas sistēmas (turpmāk – EDS), kas apliecina informāciju par nodokļu parādiem uz konkrētu dienu.

**7.8.** Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo pretendentu, kurš piedāvājis viszemāko cenu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**7.9.** Pēc iepirkuma līguma noslēgšanas izraudzītais pretendents 5 (piecu) darba dienu laikā veic līguma nodrošinājuma summas iemaksu 5 % (piecu procentu) apmērā no līguma summas (bez PVN) pasūtītāja bankas kontā (konta Nr. tiks norādīts līgumā), maksājuma mērķī norādot: "Līguma nodrošinājums līgumam \_\_\_(datums)\_\_\_\_ un Nr.\_\_\_\_\_\_\_”.

**7.10.** Pēc līguma nodrošinājuma summas iemaksas Pasūtītāja bankas kontā, līgumā norādītajai kontaktpersonai tiek iesniegts maksājuma uzdevums (sīkāk līguma nodrošinājumu nosacījumus skat. arī šī nolikuma 4.pielikuma 6.sadaļā). Valūta, kādā pretendents veic līguma nodrošinājuma summas iemaksu, ir EUR. Iesniegtais (iemaksātais) līguma nodrošinājums garantē, ka Pasūtītājs ieturēs līguma nodrošinājumu, ja pretendents neveiks līguma izpildi saskaņā ar nolikuma nosacījumiem.

**7.11.** Līguma nodrošinājumam jābūt spēkā līdz līguma saistību pilnīgai izpildei vai vismaz 30 (trīsdesmit) kalendārās dienas pēc preces galīgās piegādes brīža.

**Pielikumā:**

**1.pielikums** – Pieteikums/ Finanšu piedāvājums dalībai sarunu procedūrā ar publikāciju /forma/ uz 3 lp.;

**2.pielikums** – Tehniskā specifikācija uz 2 lp.;

**3.pielikums** – Informācija par pretendenta pēdējo 3(trīs) darbības gadu laikā pretendenta sekmīgi izpildītu vismaz 1(vienu) līdzīgu līgumu /forma/ uz 1 lp.;

**4.pielikums** – Līguma projekts uz 6 lp.

Iepirkuma komisijas priekšsēdētāja *[paraksts]* D.Smilktena

*D.Izaja 67234934*

**Pielikums Nr.1**

VAS „Latvijas dzelzceļš” sarunu procedūras ar publikāciju

“Kravas automašīnas iegāde” nolikumam

[*uz* *pretendenta uzņēmuma veidlapas*]

2019\_\_.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### PIETEIKUMS/ FINANŠU PIEDĀVĀJUMS

##### DALĪBAI SARUNU PROCEDŪRĀ AR PUBLIKĀCIJU

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­­­­­­­­­­­, reģ.Nr. \_\_\_\_\_\_\_\_\_\_\_\_\_\_\_\_\_\_\_,

(Pretendenta nosaukums)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, ar šī pieteikuma iesniegšanu:

(vadītāja vai pilnvarotās personas vārds, uzvārds, amats)

**1.** apliecina savu dalību VAS „Latvijas dzelzceļš” izsludinātajā sarunu procedūrā ar publikāciju “Kravas automašīnas iegāde” (turpmāk – sarunu procedūra);

**2.** piedāvā atbilstoši sarunu procedūras nolikuma Tehniskajai specifikācijai (nolikuma 2.pielikums) šādu tehniku \_\_\_\_\_\_\_\_\_\_\_\_\_\_\_ **(marka/modelis)**, turpmāk - prece, par cenu **EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_) bez PVN**:

| Nr.p.k. | Sarunu procedūras priekšmets  (transporta līdzekļa marka un modelis) | Mērv. | Daudzums | Vienības summa |
| --- | --- | --- | --- | --- |
| 1. | *(prece)* | gab. | 1 |  |
| 2. | **Plānotās apkopes izmaksas garantijas termiņā:** |  |  |  |
| 3. | **Nosacītā cena\*:** |  |  |  |
| **Piedāvājuma kopējā summa EUR bez PVN:** | | (ciparos un vārdos) | | |
| **PVN summa EUR :** | | (ciparos un vārdos) | | |
| **Piedāvājuma kopējā summa EUR ar PVN**: | | (ciparos un vārdos) | | |

\* nosacītā cena sastāv no piedāvātās cenas un plānotajām izmaksām garantijas laikā par sarunu procedūras priekšmetu pilnā apjomā.

**3.** garantē piegādāt preci – līdz 4 (četriem) mēnešiem no līguma parakstīšanas brīža**;**

**4.** piedāvā *(atbilstoši sarunu procedūras nolikuma priekšmetam)* preces garantijas termiņus - \_\_\_\_\_ (*nosacījums: ne mazāk kā 2( divi) gadi vai 200 000 km)* no pieņemšanas - nodošanas dokumenta parakstīšanas dienas.

**5.** piedāvā samaksas termiņu \_\_\_\_\_ kalendārās dienas (nosacījums: ne mazāk kā 30 (trīsdesmit)) no preces pieņemšanas - nodošanas dokumenta parakstīšanas dienas un rēķina par apmaksu saņemšanas dienas;

**6.** apliecina, ka sarunu procedūras nolikums ir skaidrs un saprotams, iebildumu un pretenziju nav un iepirkuma līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši nolikumam pievienotajam iepirkuma līguma projektam 24 (divdesmit četri) mēnešu periodam, attiecīgi fiksējot līgumā visas piedāvājumā norādītās pakalpojuma cenas;

**7.** apliecina, ka piedāvājuma derīguma termiņš ir \_\_\_\_ (nosacījums: ne mazāk kā 100 (viens simts)) dienas no piedāvājumu atvēršanas dienas;

**8.** apliecina, ka neatbilst nevienam no sarunu procedūras nolikuma 3.punktā minētajiem pretendentu izslēgšanas gadījumiem;

**9.** apliecina, ka ir informēts - izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;

**10.** garantē, ka tehnikas tehniskās apkopes līguma garantijas darbības laikā nomaināmās detaļas nebūs iepriekš lietotas vai atjaunotas un to cenas būs atbilstošas aktuālā brīža tirgus situācijai;

**11.** garantē segt visus zaudējumus, kas var rasties pasūtītājam pretendenta darbības vai bezdarbības rezultātā, nepienācīgā kvalitātē sniedzot sarunu procedūras priekšmetā minēto pakalpojumu;

**12.** garantē, ka cenā ir iekļauti visi pretendenta izdevumi, kas saistīti ar preces piegādi, t.sk., preces transportēšanas izmaksas līdz piegādes vietai, pārkraušanas, izkraušanas, personāla un administratīvās izmaksas, nodokļi, neparedzamie izdevumi, kā arī citas iespējamas izmaksas. Apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā cena (attiecīgi līgumā fiksēta pakalpojuma cena) līguma izpildes laikā būs nemainīga arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;

**13.** garantē, ka pakalpojuma izpildē netiks pieaicinātas trešās personas, **kā arī garantē, ka pretendents pats nodrošina remonta servisa centra pakalpojumus;**

**14.** apliecina, ka uzvaras par preces (tehnikas) piegādi gadījumā, slēgs ar pasūtītāju tehnikas tehniskās apkopes līgumu garantijas laikā saskaņā ar šādu tehnikas ražotāja servisa plānu, veicamajiem darbiem un izmaksām:

|  |  |  |  |  |  |  |
| --- | --- | --- | --- | --- | --- | --- |
| Intervāls, km./mēneši\* | Nosaukums\* | Apraksts\* | Mērvienība\*\* | Skaits\* | Cena, EUR,  bez PVN\* | Summa, EUR  (bez PVN)\* |
| 1. | Veicamie darbi |  |  |  |  |  |
| Izlietojamie materiāli |  |  |  |  |  |
| ... | Veicamie darbi |  |  |  |  |  |
| Izlietojamie materiāli |  |  |  |  |  |
| Kopējās izmaksas EUR (bez PVN) \*: | | | | | |  |

\* - aizpilda Pretendents saskaņā ar tehnikas izgatavotāja noteikto servisa plānu;

\*\* - mērvienība: kg, litri, metri, gab., kā arī mehāniķu darba stundas.

**15.** apliecina, ka pieteikuma 14.punktā minētajā tabulā norādītās tehnikās apkopes izmaksas netiks mainītas visa tehnikas tehniskās apkopes līguma darbības laikā.

**16**. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;

**17.** apliecina, ka ir iepazinies ar “Latvijas dzelzceļš” koncerna mājas lapā *www.ldz.lv* publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;

**18**. apliecina, ka piedāvājuma summā ir iekļautas visas izmaksas (izņemot PVN), kas saistās ar norādītās preces piegādi un darbu izpildi atbilstoši sarunu procedūras nolikuma prasībām;

**19.** garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_

(paraksts)

z.v.

Pretendenta adrese, tālruņa (faksa) numuri, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pretendenta vadītāja vai pilnvarotās personas amats, vārds un uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pielikums Nr.2**

VAS „Latvijas dzelzceļš” sarunu procedūras ar publikāciju

“Kravas automašīnas piegāde” nolikumam

|  |  |
| --- | --- |
| **TEHNISKĀ SPECIFIKĀCIJA** | |
|  |  |
| **Nosacījumi** | **Prasības** |
| Transportlīdzekļu skaits | **1** |
| Tehniskais stāvoklis | Jauns |
| Virsbūves tips | Kravas |
| Kravas kastes iekšējie izmēri  P x G | Ne mazāk kā 2400 x 6500 mm |
| Kravas kastes materiāls | Tērauds, aizmugurēja borta atvēršana |
| Bortu augstums | Ne vairāk kā 1000 mm |
| Durvju skaits | 2 |
| Kabīnes tips | DAY |
| Riteņu formula | 6x2-4, lifts vienam riteņu pārim tukšgaitā |
| Kravnesība | Ne mazāk kā 14000 kg |
| Degvielas veids | Dīzeļdegviela |
| Klīrenss | Standarts |
| Jauda, KW | Ne mazāk kā 270 |
| Pārnesumkārba | Manuāla |
| Krāsa | Balta |
| Degvielas tvertnes tilpums, litri | Standarts |
| **Transportlīdzekļa ietekmes uz vidi rādītāji kombinētajā (jauktajā) ciklā** | |
| Slāpekļa oksīda (NO) emisiju apjoms, g/km | EURO 6 |
| Metānu nesaturošo ogļūdeņražu (NMHC) emisiju apjoms, g/km | EURO 6 |
| Cieto daļiņu (PM) emisiju apjoms, g/km | EURO 6 |
| **Obligātais aprīkojums un prasības** | |
|  | ekspluatācijas nodoklis, reģistrācija, numurzīmes, apskates uzlīme |
| medicīniskā aptieciņa, piespiedu apstāšanās - avārijas zīme |
| ABC tipa ugunsdzēšamais aparāts (nostiprināts) |
| iebūvētās kāpnes uzkāpšanai virsbūvē |
| auto lietošanas un radio instrukcija (LR valsts valodā) |
| degitālajs tahogrāfs |
| klimatu kontrole |
| gumijas paklāji salonā, visu sēdekļu pārvalki |
| pastāvīgs tuvo gaismu vai dienas gaismu pieslēgums |
| audio sistēma (ar iebūvējamu Bluetooth mobilā tālruņa brīvroku sistēmu) |
| centrālā atslēga ar tālvadību, pret aizbraukšanas signalizācija |
| **Apkopes iespējas** | Automobiļa un aprīkojuma apkopes iespējas vismaz vienā sertificētā apkopes un servisa centrā vai dīlera servisa partneru centrā Daugavpilī vai Rīgā |
| **Piegādes laiks no līguma parakstīšanas brīža** | līdz 4 mēnešiem |

**Piegādes vieta: Spaļu iela 1k, Daugavpils.**

**Pielikums Nr.3**

VAS „Latvijas dzelzceļš” sarunu procedūras ar publikāciju

“Kravas automašīnas iegāde” nolikumam

#### INFORMĀCIJA PAR PRETENDENTA PĒDĒJO 3(trīs) DARBĪBAS GADU LAIKĀ SEKMĪGI IZPILDĪTU VISMAZ 1(vienu) LĪDZĪGU LĪGUMU

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Preces veids** | **Līgumcena**  **(EUR,**  **bez PVN)** | **Preces saņēmējs** | | **Līguma noslēgšanas termiņš** |
| **Juridiskās personas nosaukums** | **Kontaktpersonas vārds, uzvārds, amats, tālrunis** |
| 1. |  |  |  |  |  |
| 2. |  |  |  |  |  |
| … |  |  |  |  |  |
| … |  |  |  |  |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**Pielikums Nr.4**

VAS „Latvijas dzelzceļš” sarunu procedūras ar publikāciju

“Kravas automašīnas iegāde” nolikumam

LĪGUMS Nr. \_\_\_\_\_\_\_\_

par Kravas automašīnas iegādi

# Rīgā, 2019.gada\_\_\_\_\_\_\_\_\_\_\_\_\_\_

**Valsts akciju sabiedrība “Latvijas dzelzceļš**”, reģ. Nr. 40003032065, turpmāk tekstā saukts **„Pircējs”**, \_\_\_\_\_\_\_\_\_\_\_\_\_\_\_\_\_\_\_\_\_\_\_, kurš darbojas saskaņā ar \_\_\_\_\_\_\_\_\_\_\_\_\_, no vienas puses un

**Sabiedrība ar ierobežotu atbildību „\_\_\_\_\_\_\_\_\_\_\_\_\_\_\_\_\_\_\_\_\_”**, reģ. Nr.\_\_\_\_\_\_\_\_\_\_\_\_\_\_, turpmāk tekstā saukts **„Pārdevējs”**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,kurš rīkojas uz Statūtu pamata, no otras puses, abi kopā saukti - Puses, noslēdz šo līgumu, turpmāk tekstā – Līgums, par sekojošo:

1. **Līguma priekšmets**

1.1. Pārdevējs pārdod un Pircējs pērk kravas transporta līdzekli (turpmāk – Tehnika), atbilstoši Pircēja organizētās sarunu procedūras ar publikāciju „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk – sarunu procedūra) nolikuma (apstiprināts ar VAS „Latvijas dzelzceļš” iepirkuma komisijas 2019.gada \_\_\_\_\_\_\_\_\_\_ protokolu) nosacījumiem un rezultātiem (2019.gada \_\_\_\_\_\_\_\_\_\_ rīkojums Nr.\_\_\_\_\_\_\_\_\_, Pārdevēja piedāvājumam (2019.gada \_\_.\_\_\_ pieteikums Nr.\_\_) (turpmāk – piedāvājums), Tehniskajai specifikācijai (Līguma 1.pielikums) un Līgumā paredzētajā termiņā.

* 1. Līgumcenā iekļauti visi Pārdevēja izdevumi, kas saistīti ar Tehnikas piegādi, t.sk., transportēšanas, piegādes, reģistrācijas un administratīvās izmaksas, dabas resursu un muitas nodokļi, kurus Pārdevējs apņemas nomaksāt Tehniskajā specifikācijā (Līguma pielikums Nr. 1) ietvertā visa aprīkojuma komplektācijas un uzstādīšanas, lai nodrošinātu preces pilnīgu gatavību lietošanai, izmaksas (izņemot obligāto civiltiesisko apdrošināšanas iegādes izdevumus), īpašumtiesību reģistrāciju VAS “Ceļu satiksmes drošības direkcija” (turpmāk-CSDD), pirmspārdošanas sagatavošanu (t.sk.-vismaz 10 l uzpildītas degvielas tvertnē), transportlīdzekļa tehniskās dokumentācijas izmaksas.
  2. Tehnikas piegādes termiņš – **līdz 2019.gada ………...**

1. **Līgumcena, samaksas nosacījumi un kārtība**
   1. Līguma summa, neieskaitot pievienotās vērtības nodokli (turpmāk – PVN), ir EUR \_\_\_( euro un centi) un PVN 21% EUR \_\_ (euro un centi). Līguma summa ir nemainīga visu Līguma darbības laiku. PVN tiek piemērots atbilstoši preces pārdošanas brīdī spēkā esošo normatīvo aktu prasībām
   2. Pircējs veic norēķinu \_\_\_\_\_ (nosacījums: ne mazāk kā 30 (trīsdesmit)) kalendāro dienu laikā no rēķina saņemšanas dienas, pamatojoties uz Pušu parakstīto pieņemšanas - nodošanas aktu. Pārdevējs rēķinā norāda Pircēja struktūrvienības maksātāja rekvizītus un Līguma numuru.
   3. No Pircēja puses Tehniku pieņem un paraksta pieņemšanas - nodošanas aktu - \_\_\_\_\_\_(turpmāk tekstā – Atbildīgā persona), mobilais tālrunis:\_\_\_.
   4. Ja Pārdevējs iesniedz rēķinu, kas neatbilst Latvijas Republikas normatīvo aktu un Līguma prasībām un/vai ir pieļautas matemātiskas vai citas kļūdas, kas padara Līguma saistību izpildi par neiespējamu, Pircējam ir tiesības nemaksāt par saņemto Tehniku, paredzēto līgumsodu vai nokavējumu procentus par parāda samaksas nokavējumu, līdz brīdim kamēr Pārdevējs nebūs Līgumā noteiktajā kārtībā paziņojis Pircējam par rekvizītu maiņu vai iesniedzis rēķinu ar visiem Līgumā noteiktajiem rekvizītiem, vai citādi izlabotu.
   5. No Pārdevēja puses atbildīgā persona par Tehnikas piegādi ir SIA „\_\_\_\_\_\_\_\_\_\_\_\_\_\_\_\_\_\_\_\_”, mob. tālrunis: \_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_.
   6. Plānotās kopējās servisa pakalpojumu izmaksas garantijas termiņā nepārsniedz \_\_\_.00 EUR
   7. Ja VID apturēs Pārdevēja saimniecisko darbību, Pircējs ievēros likuma "Par nodokļiem un nodevām" 34.1pantā noteikto.
2. **Pircēja pienākumi**
   1. Pircējs pieņem Pārdevēja piegādāto Tehniku ar pieņemšanas - nodošanas aktu, ja tā atbilst Līguma, tāmju un tehniskās specifikācijas noteikumiem.
   2. Pircējs no Pārdevēja Tehniku pieņem pēc tam, kad Tehnika normatīvajos aktos noteiktajā kārtībā ir reģistrēta CSDD, tai skatā izsniegtas valsts numura zīmes, un Tehnikai ir veikta valsts tehniskā apskate.
   3. Pircējs sedz visas izmaksas, kas saistītas ar Tehnikas reģistrāciju un tehniskās apskates veikšanu CSDD.
   4. Līguma 6.1.punktā minēto Līguma nodrošinājuma summu Pircējs atmaksā Pārdevējam Līgumā noteiktajā kārtībā.
3. **Pārdevēja pienākumi**
   1. Pārdevējs apņemas piegādāt Tehniku atbilstošā kvalitātē un termiņā saskaņā ar Līgumu.
   2. Pārdevējs ir atbildīgs par trešajām personām un Pircējam nodarītajiem zaudējumiem, kas radušies tā darbības vai bezdarbības rezultātā Tehnikas piegādes laikā. Pārdevējs atlīdzina visus nodarītos zaudējumus Pircējam 100% apmērā.
   3. Pirms Tehnikas piegādes, tās piegādes laikus un vietu, saskaņot ar Atbildīgo personu.
   4. Pārdevējam, piedaloties Pircējam, jānodrošina Tehnikas reģistrācija CSDD un tehniskās apskates veikšana. Šim nolūkam Pārdevējam ir jānodrošina Tehnika ar visu nepieciešamo dokumentāciju, kas saskaņā ar normatīvajiem aktiem ir nepieciešama, lai Tehnika tiktu reģistrēta CSDD.
   5. Tehnikas garantijas periods ir *(informācija tiks precizēta atbilstoši Pārdevēja iesniegtajam piedāvājumam)*:
      1. kravas transporta līdzeklim *(atbilstoši sarunu procedūras nolikuma priekšmetam)* - \_\_\_\_\_ (*nosacījums: ne mazāk kā 2 (divi) gadi vai 200 000 km)* no pieņemšanas - nodošanas dokumenta parakstīšanas dienas;
   6. Pārdevējs visā garantijas periodā apņemas nodrošināt Tehnikas tehniskās apkopes un servisu vismaz vienā sertificētā centrā vai dīlera servisa partneru centrā Daugavpilī vai Rīgā
   7. Ja garantijas laikā, atbilstoši tās termiņam, pēc Tehnikas pieņemšanas Pircējs konstatē trūkumus vai defektus, ko nebija iespējams konstatēt pieņemot Tehniku, vai rodas cita veida iebildumi par Tehnikas kvalitāti, tad Pircējam ir tiesības prasīt, lai Pārdevējs novērš konstatētos trūkumus un defektus.
   8. Iestājoties Līguma 4.7.punkta noteikumiem 5 (piecu) darba dienu laikā Pušu klātbūtnē tiek sastādīts akts. Ja kāda no Pusēm izvairās no akta parakstīšanas, tad aktu noformē ieinteresētā Puse vienpusēji, piedaloties Pircēja pārstāvim un trešajai personai.
   9. Pārdevējs apņemas novērst trūkumus un defektus par saviem līdzekļiem 10 (desmit) darba dienu laikā no Līguma 4.8.punktā minētā akta parakstīšanas brīža vai citā laikā, par kuru Puses ir vienojušās.
4. **Pušu atbildība un strīdu atrisināšana**
   1. Puses risina strīdus, kas radušies sakarā ar Līguma izpildi, savstarpēji vienojoties vai nodod strīdu izskatīšanai Latvijas Republikas vispārējās jurisdikcijas tiesai.
   2. Puses ir atbildīgas par līgumsaistību neizpildīšanu vai nepienācīgu izpildīšanu, kā arī par zaudējumu radīšanu otrai Pusei saskaņā ar spēkā esošiem Latvijas Republikas normatīvajiem aktiem.
   3. Par Tehnikas piegādes termiņa nokavējumu Pircējam ir tiesības pieprasīt no Pārdevēja samaksāt līgumsodu 0,1% (nulle komats viena procenta) apmērā no kopējās līgumcenas par katru nokavēto dienu, bet ne vairāk kā 10% (desmit procenti) no neizpildītās saistības apmēra .
   4. Par piegādātās Tehnikas samaksas nokavējumu, ja Pārdevējs Tehniku piegādājis atbilstošā kvalitātē un termiņā saskaņā ar tehnisko specifikāciju, ko apliecina Tehnikas reģistrācija CSDD un veiktā tehniskā apskate, Pārdevējam ir tiesības pieprasīt no Pircēja samaksāt līgumsodu 0,1% (nulle komats viena procenta) apmērā no kopējās līgumcenas par katru nokavēto dienu, bet ne vairāk kā 10% (desmit procenti) no neizpildītās saistības apmēra.
   5. Pārdevējs ir pilnīgi atbildīgs par Tehnikas kvalitāti un piegādes termiņiem, kas tam uzdoti veikt saskaņā ar Līgumu.
   6. Mainoties Pušu rekvizītiem, Pusēm ir pienākums 3 (trīs) darba dienu laikā (bez rakstiskas vienošanās par grozījumiem Līgumā) rakstiski, norādot jaunos rekvizītus, par to informēt otru Pusi, un šī vēstule ir uzskatāma par Līguma neatņemamu sastāvdaļu.
   7. Gadījumā, ja tiek mainīts Pārdevēja norēķinu konta numurs, Pārdevējs par to informē Pircēju, nosūtot vēstuli ar paraksttiesīgo personu parakstiem vai slēdz Vienošanos par grozījumiem Līgumā.
5. **Līguma nodrošinājums**
   1. Pārdevējs apņemas 10 (desmit) darba dienu laikā no Līguma noslēgšanas un reģistrēšanas dienas pie Pircēja veikt Līguma nodrošinājuma summas iemaksu - 5% (piecu procentu) apmērā no Līguma summas - \_\_\_\_\_ EUR Pircēja bankas kontā Nr. \_\_\_\_\_\_\_\_\_\_\_\_\_\_, Luminor Bank AS Latvijas filiāle, bankas kods: NDEALV2X (iesniedzot maksājuma apliecinājumu Līguma 2.5.puntā minētajai kontaktpersonai), maksājuma mērķī norādot: "Līguma Nr. , datumu un numuru”, atbilstoši Līguma 1.1.punktā minētās sarunu procedūras nolikuma nosacījumiem.
   2. Pircējs ir tiesīgs ieturēt Līguma nodrošinājuma summu jebkurā no sekojošiem gadījumiem:
      1. pilnā apmērā – ja Līgums tiek izbeigts saskaņā ar Līguma 7.3.punktu (neatkarīgi no zaudējumu esamības);
      2. pilnā apmērā – ja Pārdevējs atsakās no savu saistību izpildes (neatkarīgi no zaudējumu esamības);
      3. Pārdevēja līgumsodu segšanai – līgumsodu summas apmērā;
      4. Pircēja zaudējumu, kas radušies Līgumā noteikto Pārdevēja saistību neizpildes rezultātā, atlīdzināšanai – zaudējumu summas apmērā. Šādā gadījumā Pircējs nosūta Pārdevējam zaudējumu aprēķinu.
   3. Ja Pircējs ir ieturējis Līguma nodrošinājumu saskaņā ar Līguma 6.2.3.punktu, tad Līguma nodrošinājums saskaņā ar Līguma 6.2.1., 6.2.2. vai 6.2.4.punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
   4. Ja Pircējs ir ieturējis Līguma nodrošinājumu saskaņā ar Līguma 6.2.1., 6.2.2. vai 6.2.4.punktu, tad Pārdevējs atlīdzina Pircējam zaudējumus tādā apmērā, kas pārsniedz saskaņā ar Līguma 6.2.1., 6.2.2. vai 6.2.4.punktu saņemtās summas.
   5. Ja Pārdevējs neiesniedz (neiemaksā) Līguma nodrošinājumu Līgumā noteiktajā kārtībā, Pircējs ir tiesīgs pilnā apmērā saņemt Pārdevēja saskaņā ar sarunu procedūras nolikuma iesniegto piedāvājuma nodrošinājumu. Piedāvājuma nodrošinājuma saņemšanai ir soda sankcijas raksturs un tā neatbrīvo Pārdevēju no Līguma izpildes un Līguma nodrošinājuma iesniegšanas (iemaksas) pienākuma.
   6. Līguma nodrošinājuma termiņš ir vismaz 30 (trīsdesmit) kalendārās dienas pēc Līguma saistību galīgās izpildes brīža.
   7. Līguma nodrošinājuma summu (izmaksājot iemaksāto Līguma nodrošinājumu) Pircējs atdod Pārdevējam 5 (piecu) darba dienu laikā pēc tā derīguma termiņa beigām.
6. **Līguma darbības laiks, grozīšanas, papildināšanas un izbeigšanas kārtība**
   1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
   2. Līgumu var grozīt, papildināt pēc Pušu rakstveida vienošanās, pamatojoties uz Latvijas Republikas spēkā esošajiem normatīviem aktiem.
   3. Pircējam Līguma izpildes laikā ir tiesības vienpusēji atkāpties no Līguma ja:
      1. Pārdevējs neievēro Līguma 6.1.punkta noteikumus;
      2. Pārdevējs pēc rakstveida brīdinājuma saņemšanas, turpina pārkāpt jebkurus Līguma noteikumus.
      3. Par vienpusēju atkāpšanos no Līguma Pircējs rakstiski paziņo Pārdevējam 15 (piecpadsmit) darba dienas iepriekš.
   4. Līguma 7.1.punktā paredzētajos gadījumos Pircējsatkāpjas no Līguma, neatlīdzinot Pārdevējam nekādus zaudējumus.
   5. Ja Pārdevējs ir izpildījis Līguma 6.1.punkta noteikumus, bet Līgums tiek izbeigts saskaņā ar Līguma 7.3.2.apakšpunktu, tad Līguma saistību izpildes nodrošinājums Pārdevējam netiek atmaksāts.
   6. Līguma 7.3.punktā noteiktajā gadījumā paziņojums par Līguma izbeigšanu uzskatāms par saņemtu 7. (septītajā) dienā pēc paziņojuma par atkāpšanos (ierakstīta vēstule) izsūtīšanas dienas.
   7. Līgumu iespējams izbeigt, Pusēm vienojoties vai paziņojot otrai Pusei par vēlēšanos izbeigt Līgumu rakstiski, ne vēlāk kā 15 (piecpadsmit) darba dienas iepriekš.

7.8. Pircējam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

1. **Nepārvarama vara**
   1. Puses tiek atbrīvotas no atbildības par daļēju vai pilnīgu saistību neizpildi vai nepienācīgu izpildi pēc Līguma, ja tam par cēloni ir nepārvaramas varas apstākļi, piemēram: plūdi, ugunsgrēks, zemestrīce un citas stihiskas nelaimes, kā arī karš un karadarbība, blokāde, valsts institūciju akti un rīcība, vai jebkuri citi apstākļi, ko Puses nespēj paredzēt, kontrolēt un novērst, ja šie apstākļi kavē Līguma izpildi un radušies pēc Līguma parakstīšanas. Tādā gadījumā Līguma izpildes termiņš tiek attiecīgi pagarināts laika posmā, kamēr eksistē šie apstākļi.
   2. Pusei, kurai nav iespējams izpildīt Līguma saistības, par augšminēto apstākļu iestāšanos un izbeigšanos nekavējoties, ne vēlāk kā 5 (piecas) darba dienas no to iestāšanās momenta, rakstiskā veidā darīt zināmu otrai Pusei.
   3. Nesavlaicīgs paziņojums par nepārvaramiem apstākļiem attiecīgajai Pusei nedod tiesības uz tām atsaukties nākotnē.
2. **Citi noteikumi**
   1. Līguma noteikumi, kā arī informācija, kas saistīta ar Pušu sadarbību, vai informācija par Pusēm, kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kas ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
   2. Saņemto Pušu komercnoslēpumu saturošo informāciju Puses apņemas izmantot vienīgi Līguma 1.punktā norādītajam mērķim, ievērojot Pušu komercintereses un šo konfidencialitātes pienākumu.
   3. Pārdevējs, parakstot līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.
   4. Pārdevējam ir pienākums nekavējoties informēt Pircēju, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pircējam kļūst zināms, ka Pārdevējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
   5. Ja Pārdevēja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pircēja vai jebkādu citu personu interesēs, Pārdevējam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas “Latvijas dzelzceļš” koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. Pircējs garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
   6. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Tehnikas piegādei drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   7. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   8. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
   9. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   10. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   11. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
   12. Jebkuri Līguma grozījumi un papildinājumi noformējami rakstveidā, jāparaksta Pusēm, jāpievieno Līgumam un tie uzskatāmi par Līguma neatņemamu sastāvdaļu.
   13. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
   14. Visi Līguma pielikumi un akti ir neatņemamas tā sastāvdaļas.
   15. Pircējs un Pārdevējs piekrīt visiem Līguma punktiem, ko apstiprina, to parakstot.
   16. Līgums ir sastādīts latviešu valodā, uz \_\_\_\_ (\_\_\_\_) lapām ar 1 (vienu) pielikumu uz \_\_\_ (\_\_\_\_) lapām un parakstīts 2 (divos) eksemplāros, viens - Pircējam, otrs - Pārdevējam. Abiem Līguma eksemplāriem ir vienāds juridiskais spēks.
3. **Pušu juridiskās adreses un norēķinu konti**

|  |  |
| --- | --- |
| **PIRCĒJS:**  **VAS “Latvijas dzelzceļš”**  **\_\_\_\_\_\_\_\_\_\_\_**  Vienotais reģ. Nr.40003032065  PVN maksātāja reģ. Nr. LV40003032065  Juridiskā adrese: Gogoļa iela 3, Rīga, LV-1547  Faktiskā adrese: \_\_\_\_\_  Luminor Bank AS Latvijas filiāle  Bankas kods (SWIFT BIC): NDEALV2X  Konta Nr.: \_\_\_\_\_ | **PĀRDEVĒJS:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PVN Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālruņa numurs, faksa numurs: \_\_\_\_\_\_\_\_\_\_\_\_\_  Bankas nosaukums: \_\_\_\_\_\_\_\_\_\_\_\_\_\_\_\_\_\_\_\_\_ |
| Tālr.: +371 \_\_\_\_\_  Fakss: +371 \_\_\_\_\_\_ |  |

*PROJEKTS*

**PIRCĒJS PĀRDEVĒJS**

**\_\_\_\_\_\_\_\_\_\_\_\_\_(\_\_\_\_\_\_\_\_\_) \_\_\_\_\_\_\_\_\_\_\_\_\_(\_\_\_\_\_\_\_\_\_\_)**

20\_\_\_. gada “\_\_\_” \_\_\_\_\_\_\_\_ 20\_\_\_. gada “\_\_\_” \_\_\_\_\_\_\_\_

\_\_\_\_līguma Nr.\_\_\_\_\_\_

pielikums Nr.1

**SPECIFIKĀCIJA**

*(atbilstoši sarunu procedūras pielikumam Nr.2 un sarunu procedūras uzvarētāja piedāvājumam)*

**…**

**PIRCĒJS PĀRDEVĒJS**

**\_\_\_\_\_\_\_\_\_\_\_\_\_(\_\_\_\_\_\_\_\_\_) \_\_\_\_\_\_\_\_\_\_\_\_\_(\_\_\_\_\_\_\_\_\_\_)**

20\_\_\_. gada “\_\_\_” \_\_\_\_\_\_\_\_ 20\_\_\_. gada “\_\_\_” \_\_\_\_\_\_\_\_